7 ನಂಬರ್ ಜೆರ್ಸಿ ಹಿಂದಿನ ಕಹಾನಿ ಬಿಚ್ಚಿಟ್ಟ ಧೋನಿ

ಮುಂಬೈ: ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ನಾಯಕ ಮಹೇಂದ್ರ ಸಿಂಗ್ ಧೋನಿ ತಮ್ಮ ಜೆರ್ಸಿ ನಂಬರ್ 7 ಹಿಂದಿನ ಕಹಾನಿಯನ್ನು ಬಿಚ್ಚಿಟ್ಟಿದ್ದಾರೆ.

ಧೋನಿ, ಅಂತಾರಾಷ್ಟ್ರೀಯ ಕ್ರಿಕೆಟ್ ಸೇರಿದಂತೆ ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ಜೆರ್ಸಿ ನಂಬರ್ 7 ಆಗಿದೆ. ಧೋನಿ ಇದೇ ನಂಬರ್‌ನ ಜೆರ್ಸಿ ತೋಡಲು ಕಾರಣವಿದೆ. ಈ ಕಾರಣವನ್ನು ಧೋನಿ ಇದೀಗ ರಿವೀಲ್ ಮಾಡಿದ್ದಾರೆ. ಇದನ್ನೂ ಓದಿ: ಈ ಬಾರಿಯ ಐಪಿಎಲ್‍ನಲ್ಲಿ ಕಾಣಸಿಗಲ್ಲ ಈ ಜೋಡಿ ಆಟಗಾರರ ಕಮಾಲ್

ಚೆನ್ನೈ ತಂಡದ ಕಾರ್ಯಕ್ರಮವೊಂದರಲ್ಲಿ ಮಾತನಾಡಿದ ಧೋನಿ, ಜೆರ್ಸಿ ನಂಬರ್ 7 ನನ್ನ ಲಕ್ಕಿ ನಂಬರ್ ಎಂಬ ಮಾತು ಕೇಳಿಬರುತ್ತಿತ್ತು. ಆದರೆ 7 ನಂಬರ್ ನನ್ನ ಹೃದಯಕ್ಕೆ ಹತ್ತಿರವಾದ ಸಂಖ್ಯೆ ಹಾಗಾಗಿ ಜೆರ್ಸಿ ನಂಬರ್ 7 ಆಯ್ಕೆ ಮಾಡಿಕೊಂಡಿದ್ದೇನೆ. ನಾನು ಜುಲೈ 7 ರಂದು ಹುಟ್ಟಿದ್ದೇನೆ. ಅಲ್ಲದೇ 7ನೇ ತಿಂಗಳ 7 ದಿನದಂದು ಹುಟ್ಟಿರುವುದು ಕೂಡ ನಂಬರ್ 7 ಆಯ್ಕೆಯ ಹಿಂದಿನ ಗುಟ್ಟು ಎಂದಿದ್ದಾರೆ.  ಇದನ್ನೂ ಓದಿ: IPL 2022 – ಡೆಲ್ಲಿ ತಂಡ ಸೇರಿಕೊಂಡ ಶೇನ್ ವಾಟ್ಸನ್

7ನೇ ನಂಬರ್ ಜೆರ್ಸಿ ದಾರಿಯಾಗಿ ಕಣಕ್ಕಿಳಿಯುವ ಧೋನಿ, ಚೆನ್ನೈ ತಂಡವನ್ನು 4 ಬಾರಿ ಚಾಂಪಿಯನ್ ಮಾಡಿದ್ದಾರೆ. ಧೋನಿ ನಾಯಕತ್ವದಲ್ಲಿ ಸಿಎಸ್‍ಕೆ ತಂಡ ಈ ಬಾರಿ ಮತ್ತೊಮ್ಮೆ ಕಪ್ ಎತ್ತಿ ಹಿಡಿಯುವ ಕನಸಿನೊಂದಿಗೆ ಕೂಟದಲ್ಲಿ ಭಾಗವಹಿಸುತ್ತಿದೆ. ಈ ಬಾರಿಯೂ ಧೋನಿ ನಾಯಕನಾಗಿ ತಂಡವನ್ನು ಮುನ್ನಡೆಸಲು ಸಿದ್ಧರಾಗಿದ್ದಾರೆ.